Diari Oficial de la Generalitat Valenciana


Sumari del DOGV 7162, del 28-11-2013 (2013/11344)

Notificació del laude emés per la Junta Arbitral de Transports de València. Expedient número V-10/2013.
-------------------------------------------------------------------------------------------------------

### Dades del document

Número de DOGV
:   7162

Data del DOGV
:   28-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11452


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-10/2013. [2013/11454]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Adlog Group, SL, que s'ha dictat laude en l'expedient de referència i no com no s'ha pogut notificar per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente. Jaime Agramunt Font de Mora. Secretària-vocal: Amparo Peris Catalá. Parts. Reclamant: Envíos Rápidos Valencia, representada per Victoriano Pérez Civantos. Reclamat: Adlog Group, SL, que no compareix a l'acte de vista.  
València, 5 de setembre de 2013, a les 11:45 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-10/2013, i es procedix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral el president procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 5 de setembre de 2013 per mitjà d'un escrit rebut el 24 de juliol de 2013 per (firma il·legible), en la seu de la demandada segons queda acreditat amb el certificat expedit pel servici de correus que consta en l'expedient.  
Concedida la paraula a la reclamant deixa basada la seua reclamació en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, el reclamant va realitzar, per compte de la reclamada diversos transports tal com queden reflectits en les factures expedides a este efecte i que consten adjuntes a la demanda. Les mencionades factures són la número 24595, de 31.10.2012 per import de 1.352,56 euros i la número 24630, de 30.11.2012 per import de 841,02 euros.  
Els gastos ocasionats per la devolució de les factures assenyalades ascendixen a la quantitat de 24,20 euros, que igualment es reclamen.  
Després de reiterades gestions de cobrament sense aconseguir-ho, és pel que s'interposa la present demanda, sol·licitant que una vegada que siga reconegut el seu dret es condemne el reclamat al pagament de la quantitat total de 2.217,78 euros.  
No havent-hi mes al·legacions que realitzar es dóna per conclosa la vista.  
S'apliquen els fonaments jurídics següents  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1211/90).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat?. No consta en l'expedient que s'haja fet cap manifestació en el sentit preceptuat.  
  
3. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van realitzar tal com han sigut detallats, la qual cosa dóna un dret de cobrament a favor de la reclamant.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Envíos Rápidos Valencia, SL, representada per Victoriano Pérez Civantos contra Adlog Group, SL, ja que dels fets relatats, documents probatoris i declaracions efectuades s'establix, que els transports es van realitzar tal com havien sigut contractats, la qual cosa dóna el dret de cobrament a favor de la demandant.  
  
Per tot això, Adlog Group, SL, abonarà a Envíos Rápidos Valencia, SL, la quantitat de dos mil dos-cents dèsset euros amb setanta-huit cèntims (2.217,78 euros).   
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 8 de novembre de 2013.- El president de la Junta Arbitral de Transports de València: Ramón Escrig Moreno.